CELEX: C2004/228/58
Language: sl
Date: 2004-09-11 00:00:00
Title: Zadeva C-300/04: Predlog za sprejem predhodne odločbe na podlagi sodbe Raad van State (Nizozemska) z dne 13. julija 2004 v zadevi M.G. Eman in O.B. Sevinger proti College van burgemeester en wethouders van Den Haag

11.9.2004   
            
            
               SL
            
            
               Uradni list Evropske unije
            
            
               C 228/28
            
         Predlog za sprejem predhodne odločbe na podlagi sodbe Raad van State (Nizozemska) z dne 13. julija 2004 v zadevi M.G. Eman in O.B. Sevinger proti College van burgemeester en wethouders van Den Haag
   (Zadeva C-300/04)
   (2004/C 228/58)
   Raad van State je s sodbo z dne 13. julija 2004 v zadevi M.G. Eman in O.B. Sevinger proti College van burgemeester en wethouders van Den Haag, ki jo je sodno tajništvo prejelo dne 15. julija 2004, Sodišču Evropskih skupnosti predložil predlog za sprejem predhodne odločbe.
   Raad van State predlaga Sodišču, da odloči o naslednjih vprašanjih:
   
               1)
            
            
               Ali se drugi del Pogodbe uporablja za osebe, ki imajo državljanstvo države članice in ki prebivajo oziroma imajo stalno prebivališče na ozemlju, ki je del ČDO (čezmorske države in ozemlja) iz člena 299(3) ES, in ki ima posebne odnose s to državo članico?
            
         
               2)
            
            
               Če je odgovor na prvo vprašanje negativen, ali države članice, glede na člen 17(1) drugi stavek ES, lahko podelijo svoje državljanstvo osebam, ki prebivajo oziroma imajo stalno prebivališče v ČDO iz člena 299(3), ES?
            
         
               3)
            
            
               Ali je potrebno člen 19(2), ES v luči členov 189 in 190(1), ES razlagati tako da – ne upoštevaje običajne izjeme v nacionalnih pravnih sistemih posebej glede izgube volilne pravice zaradi kazenske obsodbe ali poslovne nesposobnosti - status državljana Unije, ki prebiva oziroma ima stalno prebivališče v ČDO, avtomatično podeljuje pasivno in aktivno volilno pravico na volitvah v Evropski parlament?
            
         
               4)
            
            
               Ali določbi členov 17 in 19(2) ES brani skupaj in ob upoštevanju člena 3, alinea 1 Protokola, kot ga razlaga Evropsko sodišče za človekove pravice, nasprotujejo temu, da imajo osebe, ki niso državljani Unije, aktivno in pasivno volilno pravico na volitvah v Evropski parlament?
            
         
               5)
            
            
               Ali pravo Skupnosti postavlja zahteve glede narave povračila škode {rechtsherstel}, če nacionalni sodnik oceni – posebej upoštevaje odgovore Sodišča na tu zastavljena vprašanja – da ni bilo upravičeno, da osebe, ki prebivajo oziroma imajo stalno prebivališče na nizozemskih Antilih in Arubi, in ki imajo nizozemsko državljanstvo, niso bile vpisane za volitve dne 10. junija 2004.